CELEX: 32016D2267
Language: lv
Date: 2016-12-06 00:00:00
Title: Padomes Lēmums (ES) 2016/2267 (2016. gada 6. decembris), ar ko Lēmumu 1999/70/EK par dalībvalstu centrālo banku ārējiem revidentiem groza attiecībā uz Banc Ceannais na hÉireann / Central Bank of Ireland ārējiem revidentiem

16.12.2016   
            
            
               LV
            
            
               Eiropas Savienības Oficiālais Vēstnesis
            
            
               L 342/32
            
         PADOMES LĒMUMS (ES) 2016/2267
   (2016. gada 6. decembris),
   ar ko Lēmumu 1999/70/EK par dalībvalstu centrālo banku ārējiem revidentiem groza attiecībā uz Banc Ceannais na hÉireann / Central Bank of Ireland ārējiem revidentiem
   EIROPAS SAVIENĪBAS PADOME,
   ņemot vērā Protokolu Nr. 4 par Eiropas Centrālo banku sistēmas statūtiem un Eiropas Centrālās bankas statūtiem, kas pievienots Līgumam par Eiropas Savienību un Līgumam par Eiropas Savienības darbību, un jo īpaši tā 27. panta 1. punktu,
   ņemot vērā Eiropas Centrālās bankas 2016. gada 28. oktobra Ieteikumu Eiropas Savienības Padomei par Central Bank of Ireland ārējiem revidentiem (ECB/2016/29) (1),
   tā kā:
   
               (1)
            
            
               Eiropas Centrālās bankas (ECB) un dalībvalstu, kuru valūta ir euro, dalībvalstu centrālo banku pārskati ir jāpārbauda neatkarīgiem ārējiem revidentiem, kurus ieteikusi ECB Padome un apstiprinājusi Padome.
            
         
               (2)
            
            
               
                  Banc Ceannais na hÉireann / Central Bank of Ireland ārējo revidentu pilnvaras beidzās pēc 2015. finanšu gada revīzijas. Tādēļ ir jāieceļ ārējie revidenti laikposmam no 2016. finanšu gada.
            
         
               (3)
            
            
               
                  Banc Ceannais na hÉireann / Central Bank of Ireland par saviem ārējiem revidentiem 2016.–2020. finanšu gadam ir izvēlējusies Mazars.
            
         
               (4)
            
            
               ECB Padome ir ieteikusi par Banc Ceannais na hÉireann / Central Bank of Ireland ārējiem revidentiem 2016.–2020. finanšu gadam iecelt Mazars.
            
         
               (5)
            
            
               Pēc ECB Padomes ieteikuma būtu attiecīgi jāgroza Padomes Lēmums 1999/70/EK (2),
            
         IR PIEŅĒMUSI ŠO LĒMUMU.
   1. pants
   Lēmuma 1999/70/EK 1. panta 5. punktu aizstāj ar šādu:
   
      “5.   Ar šo par Banc Ceannais na hÉireann / Central Bank of Ireland ārējiem revidentiem 2016.–2020. finanšu gadam apstiprina Mazars.”
   
   2. pants
   Šis lēmums stājas spēkā tā paziņošanas dienā.
   3. pants
   Šis lēmums ir adresēts ECB.
   
      Briselē, 2016. gada 6. decembrī
      
         
            Padomes vārdā –
         
         
            priekšsēdētājs
         
         P. KAŽIMÍR
      
   
   
      (1)  OV C 413, 10.11.2016., 1. lpp.
   
   
      (2)  Padomes Lēmums 1999/70/EK (1999. gada 25. janvāris) par dalībvalstu centrālo banku ārējiem revidentiem (OV L 22, 29.1.1999., 69. lpp.).